Þetta þarf að gera á framtölum beggja svo umsóknin sé tekin gild . Upplýsingar um fjármagnstekjur , eignir og skuldir eru á sameiginlegum síðum . Staðfest samvist Par í staðfestri samvist er skattlagt eins og hjón . Sé óskað samsköttunar færast tekjur og eignir á sameiginlegt skattframtal . Barnabætur og vaxtabætur reiknast samt sem áður eins og hjá hjónum og skiptast jafnt á milli þeirra við álagningu . Gera skal sérstaka grein fyrir þessari nýtingu í athugasemdum í lið 1.4 á framtali . Andlát maka Á andlátsári annars hjóna er eftirlifandi maka heimilt að telja fram tekjur sínar og hins látna eins og um hjón sé að ræða allt árið en persónuafsláttur fyrir hinn látna reiknast í 9 mánuði frá og með andlátsmánuði . Réttur til að nýta persónuafslátt og telja fram tekjur eins og hjá hjónum færist yfir áramót og helst þar til 9 mánaða tímabilið er liðið . Eftirlifandi maki getur óskað sérsköttunar frá andlátsdegi maka til ársloka . Þá þarf að skila sameiginlegu framtali fram að andlátsdegi , en sérframtölum fyrir hinn eftirlifandi og dánarbú hins látna frá þeim tíma og til ársloka .